บึงบอระเพ็ด - วิกิพีเดีย

# บึงบอระเพ็ด

### จากวิกิพีเดีย สารานุกรมเสรี

สารานุกรมประเทศไทย
...

บึงบอระเพ็ด เป็นทะเลสาบน้ำจืดขนาดใหญ่ที่สุดในประเทศไทย มีเนื้อที่ 132,737 ไร่ อยู่ในท้องที่สามอำเภอของจังหวัดนครสวรรค์ ได้แก่ อำเภอเมืองนครสวรรค์ อำเภอท่าตะโก และอำเภอชุมแสง เป็นสถานที่ท่องเที่ยวที่สำคัญของจังหวัดนครสวรรค์ กลางบึงมีตำหนักแพที่สร้างขึ้นครั้งพระบาทสมเด็จพระมงกุฎเกล้าเจ้าอยู่หัวเสด็จพระราชดำเนินแปรพระราชฐาน

เดิมบึงบอระเพ็ดแห่งนี้มีชื่อว่า "ทะเลเหนือ" หรือ "จอมบึง" เนื่องจากมีสัตว์และพันธุ์พืชน้ำเป็นจำนวนมาก รวมทั้งจระเข้ จากการสำรวจพบว่ามีสัตว์อาศัยอยู่ประมาณ 148 ชนิด พืช 44 ชนิด มีพันธุ์สัตว์ที่หายากได้แก่ นกเจ้าฟ้าหญิงสิรินธร (พบครั้งแรกที่บึงบอระเพ็ด) ปลาเสือตอ ในช่วงเดือนพฤศจิกายนถึงมีนาคมจะมีนกเป็ดน้ำอพยพมาที่บึงแห่งนี้เป็นจำนวนมาก พื้นที่บางส่วนได้รับการประกาศให้เป็นเขตห้ามล่าสัตว์ป่า

## [แก้] อาณาเขต

บึงบอระเพ็ดมีพื้นที่ติดต่ออำเภอต่างๆ ดังนี้

- ทิศเหนือ ขนานกับคลองปลากดในอำเภอชุมแสง ท้องที่ตำบล ทับกฤช มีถนนสายทับกฤช –ท่าตะโก
- ทิศตะวันออก จากปากคลองปลากดใน ถึงบ้านแหลมจันทร์ ในอำเภอชุมแสง ผ่านบ้านคลองบอน บ้านกระทุ่มเจ้า บ้านปากง่ามเหนือ ในเขตอำเภอท่าตะโก รวมถึงพื้นที่เขาพนมเศษ
- ทิศใต้ อยู่ในอำเภอท่าตะโก และอำเภอเมือง ขนานไปกับถนนสายนครสวรรค์–ท่าตะโก
- ทิศตะวันตก อยู่ในตำบลแควใหญ่ ตำบลเกรียงไกร อำเภอเมือง และตำบลทับกฤช อำเภอชุมแสง ใช้ทางรถไฟเป็นขอบเขตจากสถานีรถไฟนครสวรรค์(สถานีหนองปลิงเดิม)ถึงสถานีคลองปลากด

## [แก้] อ้างอิง

- www.fisheries.go.th เนื้อหาเชิงวิชาการ
- www.metro.police.go.th ภาพถ่ายสวยๆ

| บึงบอระเพ็ด เป็นบทความเกี่ยวกับ แม่น้ำ ภูเขา หรือสถานที่ทางภูมิศาสตร์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ บึงบอระเพ็ด ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

พิกัดภูมิศาสตร์: 15°41′N 100°15′E

ดึงข้อมูลจาก "http://th.wikipedia.org../../../%E0%B8%9A/%E0%B8%B6/%E0%B8%87/%E0%B8%9A%E0%B8%B6%E0%B8%87%E0%B8%9A%E0%B8%AD%E0%B8%A3%E0%B8%B0%E0%B9%80%E0%B8%9E%E0%B9%87%E0%B8%94.html".

หมวดหมู่: บทความเกี่ยวกับ ภูมิศาสตร์ ที่ยังไม่สมบูรณ์ | จังหวัดนครสวรรค์ | ทะเลสาบในประเทศไทย

##### Views

- บทความ
- อภิปราย
- รุ่นปัจจุบัน

##### ค้นหา